Diari Oficial de la Generalitat Valenciana


Sumari del DOGV 5135, del 15-11-2005 (2005/12008)

DECRET 167/2005, d'11 de novembre, del Consell de la Generalitat, pel qual es modifica el Decret 119/2002, de 30 de juliol, Regulador dels Campaments de Turisme de la Comunitat Valenciana.
--------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2005/11/11/167/dof/vci/html**

### Dades del document

Número de DOGV
:   5135

Data del DOGV
:   15-11-2005

Secció del DOGV
:   I. DISPOSICIONS GENERALS

Número del document
:   2005/12225


Data del document
:   11-11-2005

Organisme emissor
:   Conselleria de Turisme

Tipus de document
:   Decret

Anàlisi jurídica

 Descriptors 

:   * política de turisme
    * sanció administrativa
    * càmping
    * legislació
    * infraestructura turística

DECRET 167/2005, d'11 de novembre, del Consell de la Generalitat, pel qual es modifica el Decret 119/2002, de 30 de juliol, Regulador dels Campaments de Turisme de la Comunitat Valenciana. [2005/12495]
  
La Generalitat té atribuïda estatutàriament la competència exclusiva en matèria de promoció i ordenació del turisme en el seu àmbit territorial, en virtut del que disposa l'article 31.12 de l'Estatut d'Autonomia de la Comunitat, en concordança amb l'article 148.1.18a de la Constitució Espanyola.
  
En l'exercici d'esta competència, es va aprovar la Llei 3/1998, de 21 de maig, de la Generalitat, de Turisme de la Comunitat, la disposició final segona de la qual autoritza el Consell de la Generalitat per a dictar totes les disposicions que calguen per al seu desplegament i aplicació.
  
Mitjançant el Decret 119/2002, de 30 de juliol, del Consell de la Generalitat, es van regular els campaments de turisme de la Comunitat Valenciana. El capítol I d'este decret establix una sèrie de disposicions generals i, entre estes, l'article 4 determina la condició d'establiments públics dels càmpings. Esta condició exigix que la duració del contracte d'ocupació d'una parcel·la o terreny d'acampada no puga excedir d'un any, sota pena de conceptuar el càmping com a privat.
  
Als fets anteriors i, per tal d'evitar eventuals pretensions de sedentarisme per part del client, durant la redacció del Decret 119/2002, de 30 de juliol, que ara es modifica, es van acordar amb el sector una sèrie de cauteles el compliment de les quals, segons les manifestacions posteriors del sector, resulten innecessàries per la presència en la norma vigent dels instruments suficients per a garantir l'ús temporal constitutiu de l'essència de l'estada en els establiments d'estes característiques.
  
Igualment, en benefici de l'aprofitament de l'espai d'acampada i en atenció a les circumstàncies peculiars dels campaments de turisme, es disminuïx la dimensió mínima exigida als vials de doble sentit, establida en sis metres, d'acord amb l'estàndard mínim de qualitat que s'exigix als esmentats establiments, i es manté la requerida per als vials de sentit únic. Per això, a través de la present norma es modifica el precepte corresponent del Decret 119/2002, de 30 de juliol, en el sentit esmentat.
  
En conseqüència, oïdes les associacions i entitats amb interessos afectats, a proposta de la consellera de Turisme, conforme amb el Consell Jurídic Consultiu i amb la deliberació prèvia del Consell de la Generalitat, en la reunió del dia 11 de novembre de 2005,
  
DECRETE
  
Article 1
  
Es modifica l'apartat 3 de l'article 4 del Decret 119/2002, de 30 de juliol, del Consell de la Generalitat, Regulador dels Campaments de Turisme de la Comunitat Valenciana, el qual queda redactat de la manera següent:
  
?Article 4. Condició dels establiments públics
  
3. La duració del contracte d'ocupació d'una parcel·la o terreny d'acampada no podrà ser superior a un any, qualsevol que fóra la modalitat del contracte celebrat.
  
L'ocupació de parcel·les o terreny d'acampada, l'arrendament per un temps superior al fixat en el paràgraf anterior, així com la seua venda, produirà la conceptualització del càmping com a privat, els quals quedaran exclosos de la present reglamentació i, per tant, prohibida l'explotació turística?.
  
Article 2
  
Es modifica l'apartat 1 de l'article 14 del Decret 119/2002, de 30 de juliol, del Consell de la Generalitat, Regulador dels Campaments de Turisme de la Comunitat Valenciana, el qual queda redactat de la manera següent:
  
?Article 14. Vials interiors
  
1. L'amplària mínima dels vials serà de 3,5 metres en els de sentit únic, i de 5 metres en els de doble sentit.
  
En tot cas, l'amplària dels vials i els radis de curvatura per a l'accés i trànsit dels vehicles i caravanes haurà d'assegurar la fluïdesa?.
  
Article 3
  
Es modifica l'apartat i) del número 1 de l'article 22 del Decret 119/2002, de 30 de juliol, del Consell de la Generalitat, Regulador dels Campaments de Turisme de la Comunitat, el qual queda redactat de la manera següent:
  
?Article 22. Documentació
  
1. Tota sol·licitud d'autorització d'obertura i classificació turística dels campaments de turisme haurà d'anar acompanyada de la documentació següent:
  
i) Reglament de règim interior. Este reglament contindrà, entre altres, les normes d'utilització de les instal·lacions del càmping i els drets i obligacions dels clients?.
  
Article 4
  
Es dóna una nova redacció a la disposició final primera del Decret 119/2002, de 30 de juliol, del Consell de la Generalitat, Regulador dels Campaments de Turisme de la Comunitat:
  
«La consellera de Turisme està facultada per dictar totes les disposicions que calguen per al desplegament i execució del present decret, en l'exercici del que disposa l'article 44 de la Llei de Govern Valencià?.
  
DISPOSICIÓ FINAL
  
El present decret vigirà l'endemà de la publicació en el Diari Oficial de la Generalitat Valenciana.
  
València, 11 de novembre de 2005
  
El president de la Generalitat,
  
FRANCISCO CAMPS ORTIZ
  
La consellera de Turisme,


Còpia Permalink ELI